ວັດທະນະທຳ
"ຕາທິບ" ພະຍາກອນອາກາດ ຢູ່ເຂດພາກກາງຕອນເໜືອ
ສະຖານີ ຣາດາ ວິງ ສັງກັດການຄຸ້ມຄອງຂອງ ສູນອຸຕຸນິຍົມ-ອຸທົກກະ ສາດ ພາກກາງຕອນເໜືອ. ພື້ນທີ່ບໍລິເວນ ພາກກາງຕອນເໜືອ ຕາມ ຂີດຂັ້ນແດນ ຂອງຂະແໜງຊັບພະຍາກອນ ທຳມະຊາດ ແລະ ສິ່ງ ແວດລ້ອມ ລວມມີ 3 ແຂວງຄື: ແທງຮ໋ວາ, ເງ້ອານ ແລະ ຮ່າຕິ້ງ. ເຂດນີ້ມີພູມສັນຖານທີ່ຂ້ອນຂ້າງສັບສົນ, ມີພູສູງ ຢູ່ທາງທິດຕາເວັນ ຕົກ, ມີທົ່ງພຽງແຄບ ແລະ ມີຊາຍຝ່ັງທະເລ ທີ່ຍາວຢຽດ, ຖືວ່າເປັນ ບ່ອນເຕົ້າໂຮມຂອງພາຍຸ, ນໍ້າຖ້ວມ ຢູ່ພາກກາງ. ທ່ານ ຫງວຽນວັນ ເລື້ອງ ຜູ້ອຳນວຍການ ສູນອຸຕຸນິຍົມ-ອຸທົກກະສາດ ພາກກາງຕອນ ເໜືອ ໃຫ້ຮູ້ວ່າ ໃນ 5 ປີຜ່ານມາ, ຄວາມຖີ່ປະກົດການ ສະພາບອາ ກາດ ທີ່ຮຸນແຮງ ມີຫຼາຍຂຶ້ນ, ມີລັກສະນະທ້ອງຖິ່ນ ແລະ ຍາກທີ່ຈະ ຄາດຄະເນລ່ວງໜ້າ. ປັດຈຸບັນ, ເຕັກໂນໂລຊີ ພະຍາກອນອາກາດ ໄດ້ມີການພັດທະນາຂະໜາດໃຫຍ່ ແລະ ເຂັ້ມແຂງ, ສູນອຸຕຸນິຍົມ ອຸ ທົກກະສາດ ພາກກາງຕອນເໜືອ ໄດ້ລົງທຶນ ຫຼາຍໂຄງການຮັບໃຊ້ ວຽກງານພະຍາກອນອາກາດ, ໃນນັ້ນ ສະຖານີ ຣາດາ ວິງ ເປັນຈຸດ ເດັ່ນສຳຄັນ ໃນລະບົບ ສະຖານີ ອຸຕຸນິຍົມ, ອຸທົກວິທະຍາ ແລະ ອຸທົກ ກະສາດຂອງສູນ.
ທ່ານ ຈິ້ງດຶກເຈື່ອງ, ຫົວໜ້າສະຖານີ ຣາດາ ວິງ ໄດ້ໃຫ້ຂໍ້ມູນ ພື້ນຖານ ກ່ຽວກັບ ປະຫວັດຄວາມເປັນມາ ຂອງ ສະຖານີ ວ່າ: ໃນປີ 1993, ສະ ຖານີ ຣາດາ ພະຍາກອນອາກາດ ວິງ ໄດ້ຮັບການກໍ່ສ້າງ ແລະ ຕິດຕັ້ງ ຣາດາ MRL-5 ໂດຍ ສ ລັດເຊຍ ເປັນຜູ້ຜະລິດ (ອຸປະກອນນີ້ ໂດຍ ຄະນະກຳມະການ ແຫ່ງລັດ ສະຫະພາບ ໂຊວຽດ (ໃນອະດີດ) ມອບ ໃຫ້ ເນື່ອງໃນໂອກາດ ວັນຄ້າຍວັນເກີດ ປະທານ ໂຮ່ຈີມິນ ຄົບຮອບ 100 ປີ). ມາຮອດປີ 2008, ສະຖານີ ຣາດາ ແຫ່ງນີ້ ໄດ້ຢຸດ ການ ເຄື່ອນໄຫວ ເນື່ອງຈາກຂາດ ອຸປະກອນ ອາໄຫຼ່ ທົດແທນ. ປີ 2000, ສະຖານີ ດັ່ງກ່າວ ໄດ້ຕິດຕັ້ງ ຣາດາ TRS - 2730 ຕື່ມອີກແຫ່ງໜຶ່ງ ໂດຍບໍລິສັດ Thomson ຂອງ ສ ຝຣັ່ງ ເປັນຜູ້ຜະລິດ. ນີ້ແມ່ນປະເພດ ຣາດາ ທົ່ວໄປ ໄດ້ປ່ຽນເປັນ ດີຈີຕອນ, ບໍ່ສາມາດ ສະແກນໄດ້ ຕາມຄວາມຕ້ອງການ.
ເວົ້າເຖິງບັນຫານີ້, ທ່ານ ຈິ້ງດຶກເຈື່ອງ ກ່າວວ່າ ບໍ່ຄືກັບລະບົບ ຕິດຕາມ ກວດກາ ແລະ ວັດແທກ ແບບດັ້ງເດີມ, ຈຸດເດັ່ນ ຂອງ ຣາດາ ດັ່ງກ່າວ ນີ້ ແມ່ນຕິດຕາມກວດກາ ແລະ ວັດແທກໄດ້ໄວ. ໃນເວລາ ພຽງສອງ ສາມນາທີ ກໍສາມາດ ຮັບເອົາຂໍ້ມູນ ກ່ຽວກັບ ເມກ ແລະ ປະກົດການ ດິນຟ້າອາກາດ ທີ່ກ່ຽວຂ້ອງ ໃນພື້ນທີ່ ກວ້າງ ຫຼາຍຮ້ອຍກິໂລແມັດ ແລະ ໜາຫຼາຍສິບກິໂລແມັດ. ສະນັ້ນ ການເຄື່ອນໄຫວ ຂອງ ຣາດາ ພະຍາກອນສະພາອາກາດ ມີບົດບາດ ສໍາຄັນ ໃນວຽກງານ ການຕິດ ຕາມສະພາບອາກາດ ໃນພື້ນທີ່ ກວ້າງຂວາງ, ຕິດຕາມການເຄື່ອນ ໄຫວ ຂອງ ອາກາດ ຂະໜາດປານກາງເຊັ່ນ: ລົມພະຍຸ, ຄວາມດັນ ອາກາດ ຕ່ຳເຂດຮ້ອນ, ຝົນຕົກໜັກ (ເຮັດໃຫ້ເກີດນໍ້າຖ້ວມ).... ນອກ ຈາກນັ້ນ, ໃນກໍລະນີ ທີ່ຈໍາເປັນ, ຣາດາ ພະຍາກອນ ອາກາດ ສາມາດ ຮັບໃຊ້ ວຽກງານ ພະຍາກອນ ທີ່ສັ້ນທີ່ສຸດ ຢູ່ທ້ອງຖິ່ນສະເພາະ, ໃນ ພື້ນທີ່ແຄບ, ໂດຍສະເພາະໃນວຽກງານ ພະຍາກອນ ພະຍຸ ແລະ ຄວາມດັນອາກາດຕ່ຳ ເຂດຮ້ອນ, ຣາດາ ເປັນເຄື່ອງມື ທີ່ສໍາຄັນ ໃນ ການກໍານົດ ຈຸດໃຈກາງ ຂອງພາຍຸ, ທິດ ແລະ ຄວາມໄວ ຂອງ ການ ເຄື່ອນທີ່ ຂອງພາຍຸ ເມື່ອມັນ ຢູ່ໃນພື້ນທີ່ ເຄື່ອນທີ່ຂອງ ຣາດາ.
ໃນສັບປະດາທີສອງ ຂອງເດືອນ ກັນຍາ ແມ່ນເວລາຜູ້ຂຽນ ກຳລັງ ຂຽນບົດ, “ຕາທິບ” ສະຖານີ ຣາດາ ວິງ ກຳລັງກະກຽມ ຮັບສັນຍານ ພາຍຸ ໂກນເຊີນ ທີ່ຫາກໍ່ຕົວຂຶ້ນ ຢູ່ທາງທິດໃຕ້ ຂອງ ເກາະ Luzon (ຟີລິບປິນ) ແລະ ກໍາລັງ ເຄື່ອນຕົວເຂົ້າສູ່ທະເລຕາເວັນອອກ. ຂໍ້ມູນທີ່ ສະຖານີ ຣາດາ ວິງ ຕິດຕາມກວດກາ ແລະ ວັດແທກ ໄດ້ຈະຖືກສົ່ງ ໄປຍັງກົມໃຫຍ່ອຸຕຸນິຍົມ ແລະ ອຸທົກກະສາດ ເພື່ອອອກຂ່າວ ເຕືອນ ໄພ, ຊ່ວຍເຮັດໃຫ້ ຫຼຸດຜ່ອນຄວາມເສຍຫາຍ ຂອງ ປະຊາຊົນ ລົງໃນ ລະດັບຕໍ່າສຸດ.
ບົດ: ອຽນນິງ - ພາບ: ນາມຫງວຽນ, ອຽນນິງ - ແປໂດຍ: ບິກລຽນ